
Относно: Предоставяне на безвъзмездна финансова помощ в полза на професионален приемен родител – Недка Петкова Шошолова, ЕГН ***
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило искане с Вх. № 04-00-52/454/23.11.2015 г. от Недка Петкова Шошолова с постоянен адрес гр. Бургас, м.с. Черно море, ул. „Мир“ № 9 и с настоящ адрес гр. Бургас, ул. „Асен Златаров“ № 14, ет. 3 за предоставяне на еднократна финансова помощ.
Г-жа Шошолова е на 44 г., със средното си образование. Разведена. От брака си има един син на 25 г., несемеен, работи и живее самостоятелно. 
Г-жа Шошолова не споделя за здравословни проблеми. Клинично здрава, физически и психически. Няма регистрирани психични заболявания, не е приемала лекарства по повод психични заболявания. Не страда от остри и  хронични заразни венерически болести. Няма белодробни заболявания, туберкулоза или други застрашаващи живота й болести.   
Съгласно Свидетелство за съдимост издадено от Районен съд гр. Бургас, майката не е осъждана. Срещу нея няма извършени правни ограничения и образувани  досъдебни производства.     
Приемният родител живее на посочения настоящ адрес в жилище на свои роднини, което й е предоставено за безвъзмездно ползване. Същото е чисто, светло и подредено, което има много добри условия за отглеждане на дете. 
Г-жа Шошолова е утвърдена, като професионален приемен родител със Заповед № СОЗДПГ 01-14/19.06.2015 г. на директора на Регионална дирекция социално подпомагане-Бургас, същата е вписана в Регистъра на утвърдените приемни семейства, на РДСП – Бургас. 
Със Заповед № ЗД-ПГ0201/18/10.09.2015г. на директора на Дирекция „Социално подпомагане“ – Бургас, детето И.С.И. е настанено в утвърдено професионално приемно семейство на г-жа Шошолова. 
На 01.10.2015 г., професионалната майка, заявява писмено своето желание за промяна на доставчик, в случая да бъде Община Бургас в качеството на партньор по проект „И аз имам семейство“. В тази връзка е подписано тристранно споразумение, по отношение на настанените при професионалните приемни семейства деца, в едно с всички законни последици от това. Подписан е Договор по реда на чл. 31, ал. 4 от Закона за закрила на детето за отглеждане на дете от професионално приемно семейство и Договор по реда на чл. 27, ал. 5 от Закона за закрила на детето за настаняване на дете в професионално приемно семейство по отношение на настаненото дете – И.С.И., считано от 01.10.2015 г.
Спрямо детето е предприета мярка за закрила ”настаняване в институция” и със Заповед № ЗД-РД03/482/14.11.2013 г. на директора на Дирекция „Социално подпомагане“ Бургас, същото е настанено в ДМСГД гр. Бургас. 

Към детето, неговото развитие и потребности, траен интерес проявява г-жа Недка Петкова Шошолова, същата е осъществила няколко срещи с него и е успяла да спечели доверието му за което е пожелала да полага грижи за момчето в семейна среда.

На 10.09.2015 г., детето И.С.И. на две години е настанено в семейството на приемната майка. 
По време на посещенията в дома на професионалния приемен родител от екипа по приемна грижа до настоящия момент е констатирано, че приемната майка се справя успешно, като приемен родител. Същата полага всички необходими грижи за отглеждането на малкото дете. Радва я факта, че детето е здраво и спокойно. Същото посещава подходяща детска ясла. 
Детето има изграден дневен режим, съобразно възраста му, който включва – сън, храна, разходки на открито, осигуряване на любимите му занимания. Емоционалното му състояние е добро. Същото се чувства сигурно и защитено в дома на приемната майка. Създадена е адекватна семейна среда, според нуждите му и потребности. Подпомагано е в ежедневните дейности от приемната майка, насърчава го, разговаря с него, чете му книжки, рисуват заедно, ангажира адекватно свободното му време. 
Изградените взаимоотношения на привързаност, подкрепа и осигурената спокойна семейна среда за детето И.С.И. благоприятстват за неговото физическо, психическо и социално развитие. 
От гореизложеното може да се приеме, че приемната професионална майка осигурява към настоящия момент по-добър начин на основните потребности на детето от спокойна и сигурна среда.
Предвид изложеното и на основание Правилник за финансово подпомагане на приемни семейства, живущи на територията на община Бургас, предлагам Общински съвет Бургас да вземе следното:
 Р Е Ш Е Н И Е:
Да се предостави на професионален приемен родител – Недка Петкова Шошолова, с постоянен адрес гр. Бургас, м.с. Черно море, ул. „Мир“ № 9 и с настоящ адрес гр. Бургас, ул. „Асен Златаров“ № 14, ет. 3 еднократно сума от 1 000 (хиляда) лева.
Приложения: 
1. Копие на Искане за подпомагане с Вх. № 04-00-52/454/23.11.2015 г.
2. Копие на Заповед № СО ЗД ПГ 01-14/19.06.2015 г. за утвърждаване на Недка Петкова Шошолова за професионален приемен родител от Директора на Дирекция „Социално подпомагане" – Бургас.

3. Копие на Заповед № ЗД-ПГ0201/18/10.09.2015г. за настаняване на дете.
Д-р  ЛОРИС МАНУЕЛЯН 

Заместник-кмет “Здравеопазване, социални дейности и спорт“
Съгласували:

КРАСИМИР СТОЙЧЕВ

Заместник-кмет „Финанси, бюджет и  икономика“
Златина Караиванова

Началник отдел „Бюджет“
Мая Казанджиева

Директор на дирекция „Социални дейности, здравеопазване и спорт“
Тодор Вълчев

Старши юрисконсулт в дирекция „Социални дейности, здравеопазване и спорт“
Изготвил: 

Елена Рунева
Старши експерт в отдел „Здравеопазване и социални дейности“ при дирекция „Социални дейности, здравеопазване и спорт“
